
ACORD 229/2006, DE 12 DE JULIOL, DEL CONSELL DE L’AUDIOVISUAL DE CATALUNYA

Expedient núm. 11/A/2006 ter. Sol·licitud suspensió M&M INFONET ASSOCIATED, SL_Barcelona
I. El 10 de juliol de 2006 ha estat tramés (registre entrada 1427/2006) escrit del Secretari general del Departament de la Presidència de la Generalitat de Catalunya en el que es sol·licita, de conformitat amb l’article 10 de la Llei 2/2000, informe en relació a la sol·licitud de suspensió del procediment de licitació per corregir els errors materials i les infraccions legals, presentada per la societat M&M INFONET ASSOCIATED, SL davant la Subdirecció General de Mitjans Audiovisuals.

II. La societat licitadora M&M INFONET ASSOCIATED, SL d’acord amb la documentació tramesa sol·licita la suspensió del procediment de licitació per a l’adjudicació de la concessió en règim de gestió indirecta per particulars per a l’explotació del servei públic de televisió digital local a la demarcació de Barcelona la qual fonamenta la seva sol·licitud de suspensió del procés de licitació esmentat a l’empara del que preveu l’article 60 bis del Reial decret legislatiu 2/2000, mitjançant el qual s’aprova el text refós de la Llei de contractes de les administracions públiques. 

III. La proposta tècnica presentada en el sobre «B» per part de l’esmentada societat ha estat objecte de valoració, una vegada admesa en el sobre «A», per part del Consell de l’Audiovisual de Catalunya tal com estableix la clàusula 15a del Plec de clàusules administratives i tècniques particulars i d’acord amb el que es desprèn de l’informe preceptiu i vinculant aprovat pel Ple del Consell de l’Audiovisual de Catalunya el passat 21 de juny de 2006.

DE CONFORMITAT amb el que disposa la lletra a de l’article 10 de la Llei 2/2000, de 4 de maig, del Consell de l’Audiovisual de Catalunya, 

El Ple del Consell de l'Audiovisual de Catalunya, ha adoptat els següents,
ACORDS

1. Aprovar l’informe preceptiu en relació la petició de suspensió del procediment licitació per a l’adjudicació de la concessió en règim de gestió indirecta per particulars per a l’explotació del servei públic de televisió digital local a la demarcació de Barcelona presentada per la societat M&M INFONET ASSOCIATED, SL 
2. Notificar aquest Acord al Govern de la Generalitat de Catalunya.

Barcelona, 12 de juliol de 2006

Josep M. Carbonell i Abelló

                                  Rafael Jorba i  Castellví 
President





          Conseller secretari acctal.

